****

**รายงานการประชุม**

**งานแผนและบริหารความเสี่ยง**

**ประจำเดือน มิถุนายน 2563 ครั้งที่ 1/2563**

**วันศุกร์ ที่ 19 มิถุนายน พ.ศ. 2563 เวลา 09.00-11.00 น.**

**ณ ห้องเรียน 4303 อาคารขวัญทอง มหาวิทยาลัยวงษ์ชวลิตกุล**

**รายนามผู้เข้าร่วมประชุม**

|  |  |  |  |
| --- | --- | --- | --- |
| 1 | รองศาสตราจารย์ ดร.รัชนี | ศุจิจันทรรัตน์ | รองอธิการบดีฝ่ายแผนและพัฒนา/ผู้อำนวยการสำนักแผนและประกันคุณภาพ |
| 2 | อาจารย์ ดร.สุจินดา  | สถิรอนันต์ | หัวหน้างานแผนและบริหารความเสี่ยง |
| 3 | นางสาว มาณิการ์  | สวนหนองปลิง | เจ้าหน้าที่งานแผนและบริหารความเสี่ยง |
| 4 | นางสาว ทัชมา  | ขันธวิธิ | เจ้าหน้าที่งานแผนและบริหารความเสี่ยง |
| 5 | นางสาว อุมาพร  | กระจ่างโพธิ์ | เลขานุการงานแผนและบริหารความเสี่ยง |

**เริ่มประชุมเวลา 09.00 น.**

**วาระที่ 1 เรื่องแจ้งเพื่อทราบ**

 **1.1 เรื่องแจ้งจากประธาน** รองศาสตราจารย์ ดร.รัชนี ศุจิจันทรรัตน์ ประธานในที่ประชุมได้แจ้งให้ที่ประชุมทราบดังนี้

 1) ขอให้ทุกท่านดำเนินการป้องกันและการแพร่ระบาดของโรคติดเชื้อโรคไวรัสโคโรน่า 2019 (COVID 19) ตามมาตรการป้องกันของกระทรวงสาธารณสุขอย่างเคร่งครัด และขอให้ตรวจวัดอุณหภูมิร่างกาย ณ จุดคัดกรอง และให้จดบันทึกอุณหภูมิตามเอกสารที่สำนักอธิการส่งให้

 **มติที่ประชุม :** รับทราบ

 2) ปรับปรุงแก้ไขประกาศมหาวิทยาลัยวงษ์ชวลิตกุล เรื่อง อัตราค่าใช้จ่ายของมหาวิทยาลัยวงษ์ชวลิตกุล อนุมัติให้ปรับปรุงแก้ไขข้อ 3 ใหม่ ดังนี้ อัตราค่าเบี้ยเลี้ยงการไปปฏิบัติการสอนในต่างจังหวัดคนละ 200 บาท/วัน และยกเลิก ไม่จ่ายค่าเบี้ยเลี้ยงในการไปประชุม/อบรม/สัมมนา รวมทั้งการไปปฏิบัติหน้าที่ในต่างจังหวัด ในทุกตำแหน่งงาน ตั้งแต่วันที่ 1 กรกฎาคม 2563 เป็นต้นไป

 **มติที่ประชุม :** รับทราบ

 3) สรุปผลการติดตามผลการดำเนินงานตามแผนปฏิบัติการ มหาวิทยาลัยวงษ์ชวลิตกุล ปีการศึกษา 2562 รอบ 12 เดือน (มิถุนายน 2562-พฤษภาคม 2563) มีหน่วยงานที่ยังไม่ส่งรายงานได้แก่ คณะสถาปัตยกรรมศาสตร์ และหน่วยงานที่ส่งรายงานแล้วแต่ยังได้ข้อมูลไม่สมบูรณ์ ได้แก่

 4) สรุปผลการดำเนินงานการบริหารความเสี่ยง ระดับมหาวิทยาลัย ปีการศึกษา 2563 รอบ 12 เดือน (มิถุนายน 2562-พฤษภาคม 2563) เฉพาะประเด็นที่มีความเสี่ยงสูง-สูงมาก มีจำนวน 7 ประเด็น ได้แก่

 1. จำนวนนักศึกษาที่รับเข้าใหม่มีจำนวนลดลง

 2. ทุนสนับสนุนวิจัยหรืองานสร้างสรรค์จากภายในและภายนอกสถาบันต่อจำนวนอาจารย์ประจำยังมีน้อย

 3. อาจารย์มีตำแหน่งทางวิชาการมีน้อย

 4. อาจารย์ที่มีวุฒิการศึกษาระดับปริญญาเอกมีน้อย

 5. ผลประกอบการระดับหลักสูตรมีรายได้ต่ำกว่ารายจ่าย

 6. การจัดหลักสูตรระยะสั้นเพื่อให้เกิดรายได้มีน้อย

 7. อัตราการลาออกของอาจารย์และไม่สามารถสรรหาอาจารย์หรือบุคลากรที่มีความรู้ความสามารถหรือประสบการณ์มาทดแทนได้

 ซึ่งประเด็นความเสี่ยงดังกล่าว จะต้องนำมาพิจารณาเพื่อหาแนวทางในการลด/ควบคุมความเสี่ยงในปีการศึกษา 2563 ทั้งนี้จะนำเสนอที่ประชุม

 **มติที่ประชุม :** รับทราบ

**วาระที่ 2 รับรองรายงานการประชุมครั้งที่แล้ว**

-ไม่มี

**วาระที่ 3 เรื่องอื่น ๆ**

1) กำหนดการจัดทำแผนการบริหารความเสี่ยง ปีการศึกษา 2563

 งานแผนและบริหารความเสี่ยง ได้กำหนดการประชุมการจัดทำแผนการบริหารความเสี่ยง โดยจะเรียนเชิญคณะกรรมการบริหารความเสี่ยง ระดับมหาวิทยาลัย เข้าร่วมประชุมเพื่อจัดทำแผนการบริหารความเสี่ยง ปีการศึกษา 2563 พร้อมทั้งเสนอวิธีการจัดการความเสี่ยง สำหรับความเสี่ยงที่ยังเหลืออยู่ ในวันพฤหัสบดีที่ 23 กรกฎาคม 2563 เวลา 09.00-12.00 น. ณ ห้องเรียน 4305 อาคารขวัญทอง

 **มติที่ประชุม :** รับทราบ

2)

**มติที่ประชุม :** รับทราบและดำเนินการเพิ่มข้อมูลลงในปฏิทินการปฏิบัติงานฯ

**ประชุมครั้งต่อไป วันศุกร์ ที่ 25 ธันวาคม 2563**

**ปิดประชุมเวลา 11.30 น.**

 (นางสาวอุมาพร กระจ่างโพธิ์)

เลขานุการงานแผนและบริหารความเสี่ยง

ผู้บันทึกรายงานการประชุม